અમદાવાદ: આજે શરૂઆતે શેરબજાર ઊંચા ગેપથી ખૂલ્યું હતું. બીએસઇ સેન્સેક્સ ૧૭૧ પોઇન્ટના સુધારે ૨૬,૮૯૪, જ્યારે એનએસઇ નિફ્ટી ૫૦ પોઇન્ટના સુધારે ૮,૨૫૦ની સપાટી ક્રોસ કરી ૮,૨૮૨ની સપાટીએ ટ્રેડિંગમાં જોવા મળી હતી. ઓઇલ એન્ડ ગેસ સેક્ટરના શેરમાં ઉછાળો નોંધાયો હતો. ઓએનજીસી કંપનીના શેરમાં ૧.૭૦ ટકાનો ઉછાળો નોંધાયો હતો. ટાટા મોટર્સ અને આઇસીઆઇસીઆઇ બેન્કના શેરમાં ૧.૩૦ ટકા સુધીનો સુધારો નોંધાયો હતો તો બીજી બાજુ વિપ્રો અને આઇટીસી કંપનીના શેરમાં વેચવાલી જોવાઇ હતી.